Sufixo -iu

Lo **sufixo -iu, -ida** deriva de lo latín *-ITU*, coincide con lo morfema pa formar participios y se fa servir pa creyar substantivos y adchectivos a partir de verbos y substantivos.

En aragonés central presenta la variant *-ito*, *-ita*. Los verbos de la segunda conchugación en *-er* presentan la variant *-eu*, *-eda* en benasqués. En la resta de l'aragonés, y a diferencia de lo sufixo *-au*, se puede sentir as formas masculinas orichinals con -d- *-ido* en bella palabra u en bella variedat.

## Abstractos verbals
En latín s'anyade la desinencia *-US*, *-ŪS* a los participios pasivos de la quarta conchugación de verbos en *-ĪRE* y producindo derivaus como *AUDĪTUS*, *BULLĪTUS*, *CROCĪTUS*, *MŪGĪTUS*, etcetera, que son nombres d'acccions y los suyos resultaus. Belunas d'estas palabras esvevinioron palabras patrimonials en la evolución dende lo latín ta l'aragonés:
**AUDĪTUS* > *[[uído]]* / *[[oyiu|o(y)ido]]*.
 
Dende esta clase de resultaus con *-ido* l'aragonés con creyó nuevas palabras, que en los zaguers sieglos tienen la terminación *-iu*. Lo nombre de l'acción y lo suyo resultau ye de chenero feminín muitas vegadas:
**[[Cayida]]*. En benasqués se documenta la variant *[[cayeda]]*, d'acuerdo con morfolochía verbal de participios en *-eu*, *-eda* en la segunda conchugación. La forma *caita* de lo chistabín representa una irregularidat por estar un participio fuerte. *Cayida*-*cayita*-*caita*-*cayeda* se relaciona en significau con *[[cayedura]]*.
**[[Corrida]]*:  de *correr*.
**[[Creixida]]* de *creixer*. En benasqués se documenta la variant *[[creixeda]]*, d'acuerdo con morfolochía verbal de participios en *-eu*, *-eda* de los verbos acabaus en *[[Conchugación incoativa de verbos acabaus en -eixer en aragonés|-eixer]]*.

segunda conchugación.
**[[Despedida]]*: de *despedir-se*.
**[[Dormida]]*:  de *dormir*.
**[[Fuyida]]*: de *fuyir*.
**[[Muyida]]*: de *muyir*.
**[[Oída]]*: d*'oyir*.
**[[Salida]]*: de *salir*. En ansotano existe la forma fosilizada *[[salitas]]* en contexto d'absentismo escolar.
**[[Tenida]]*: de tener.

## Fenomenos atmosfericos, meteorolochicos, cheolochicos y biolochicos
Los fenomenos y procesos naturals tienen una acción y un resultau que se pueden expresar con este sufixo. Bi ha casos de derivación a partir de substantivos y a partir de verbos. 
**[[Creixida (hidrolochía)|Creixida]]*. 
**[[Entorcida]]*. En benasqués se documenta la variant *[[entorceda]]* con seseyo, d'acuerdo con morfolochía verbal de participios en *-eu*, *-eda* en la segunda conchugación.
**[[Escureixiu]].
**Funyida*.
**Plevida*. En [[aragonés benasqués|benasqués]] se documenta la variant *plloveda*, d'acuerdo con morfolochía verbal de participios en *-eu*, *-eda* en la conchugación benasquesa de verbos acabau en *-re*.
**Sulsida*.

Este mesmo matiz de nombrar [[fenomeno natural|fenomenos naturals]] lo da lo sufixo *-au* a los derivaus de verbos que no son de ni de la [[segunda conchugación en aragonés|segunda conchugación]] ni de la [[tercera conchugación en aragonés|tercera conchugación]]: [[chelada]], [[pedregada]], [[nieu|nevada]], [[revesada]], [[ruixada]], [[tronada]], [[volada]], [[airada]], [[barrancada]], [[esbalzada]], [[florada]], [[riada]], [[rosada]], [[torrocada]], etcetera.

== Sonius  ==
Entre los nombres d'acción y resultau de verbos de la [[Quarta conchugación en latín|quarta conchugación]] en *-ĪRE* bi heba muitos nombres de sonius u cosas que feban ruido (*BULLĪTUS*), en especial sonius producius por animals (*CROCĪTUS*, *MŪGĪTUS*):
**RŪGĪTUS* > *ruido*.

Dende esta clase de resultaus patrimonials con *-ido* l'aragonés creyó nuevos substantivos que nombraban ruidos y sonius, mesmo relacionaus con la [[Primera conchugación en aragonés|primera conchugación]] en *-ar*:
**Chifliu* / *chiflito* / *chufliu*: de *chuflar*, que tiene como participio *chuflau*.
**Esclafiu*.
**Latiu*.
**Rotiu*: de *rotar*, que tiene como participio *rotau*.
**Soniu*: de *sonar*, que tiene como participio *sonau*.

=== Sonius d'animals ===

En especial s'emplega lo sufixo *-ido* > *-iu* pa nombrar [[lista de sonius d'animals|sonius d'animals]]:
**Beliu* / *belido*: de *balar*.
**Bramiu* / *bramido* / *gramito* / *gramiu*: de *bramar*, que tiene como participio *bramau*. 
**Bufiu*: de *bufar*, que tiene como participio *bufau*.
**Escanyutido*: d' *escanyutar*, sinonimo de *ladrar*.
**Ladriu* / *lladriu*: de *ladrar*, sinonimo d' *escanyutar*.
**Mauliu*: de *migolar* / *miolar* / *miular* / *maular*. 
**Otiliu* / *otulido: d' *otilar*.
**[[Turrulido]].

== Substantivos con un significau restreito respecto a lo verbo ==
**Bebida*.
**Fendida*.
**Redetiu* / *redetido* / / *derretiu*: [[lardo]].
**Pareixiu*.
**Vestiu*.

== Adchectivos cualitativos provinients de verbos ==
**Cruixiu*.
**Cociu*: de *cocer*.
**Creixiu*.
**Chupiu*: de *chupir*.
**Encheberdiu*.
**Esllanguiu*.
**Floriu*.
**Podriu*.
**Rustiu*.
**Sulsiu* / *sunsiu*

== Adchectivos cualitativos sin relación con verbos ==
**Desdolceguiu*.
**Empanchorriu*.
**Esbafoliu*.
**Encanlloquiu*.
**Estequiu*.

== Colectivo, locativo, puesto, territorio ==
**Coloriu*.
**Cullida*.
**Estendida*. En [[aragonés benasqués|benasqués]] se documenta la variant *esteneda*, d'acuerdo con morfolochía verbal de participios en *-eu*, *-eda* en la conchugación benasquesa de verbos acabau en *-re*.
**Oyiu* / *oyido*.
**Sobrecullida*.
**Partida*.
**Tenida*.

== Comparanza con atras luengas romances ==
Las atras luengas romances presentan formas pareixidas, sobre tot en las formas femininas.

En las luengas ibero-romances como lo [[galaicoportugués]], l'[[astur-leyonés]] y lo [[idioma castellano|castellano]] las formas son *-ido*, *-ida*.

En [[idioma occitán|occitán]] y [[idioma catalán|catalán]] las formas son *-it*, *-ida*. En [[idioma francés|francés]] la forma ye *-i* y *-ie*. En [[aragonés medieval]] s'adaptó entre lo francés u l'occitán *ardido*.

L'[[idioma italiano|italiano]], que conserva part de las xordas intervocalicas latinas, presenta formas pareixidas a l'aragonés central (*-ito*, *-ita*).

== Referencias ==


== Bibliografía ==
*  [[Alwin Kuhn|KUHN, Alwin]], *El Dialecto Altoaragonés* (traducción de l'orichinal de 1935); Xordica Editorial. Zaragoza, [[2008]]. <small>ISBN 978-84-96457-41-6</small>
*  [[David A. Pharies]]: *Diccionario Etimológico de Los Sufijos Españoles: Y de Otros Elementos Finales* Volumen 25 de *Biblioteca románica hispánica*. Gredos, Editorial, S.A., 2002 ISBN 8424923391, 9788424923396. 
*  [[Miguel Ánchel Barcos|BARCOS, Miguel Ánchel]]: *El Aragonés Ansotano: estudio lingüístico de Ansó y Fago*. [[Gara d'Edizions]]. Zaragoza, 2007.
*  [[Chabier Lozano Sierra|Lozano, Ch.]]: *Aspectos Lingüisticos de Tella. Aragonés de Sobrarbe (Huesca)*. [[Gara d'Edizions]] - [[Prensas Universitarias de Zaragoza]] - [[Institución Fernando el Católico]]. 2010.
*  [[José Antonio Saura Rami]]: *Elementos de fonética y morfosintaxis benasquesas*. [[Gara d'Edizions]], [[Institución Fernando el Católico]], 2003.
*  [[Chabier Tomás Arias]]: *El aragonés del Biello Sobrarbe*. [[Instituto de Estudios Altoaragoneses]]. ([[1999]]).
*  [[Artur Quintana i Font]]: *El Aragonés nuclear de Nerín y Sercué (Valle de Vio)*, Ed. [[Gara d'Edizions]] + [[Institución Fernando el Católico]] + [[Deputación provincial de Zaragoza]], Zaragoza 2007. ISBN 978-84-8094-060-3.
* [[Brian Mott]]: *El Habla de Gistain''. Instituto de Estudios Altoaragoneses, 1989.

## Se veiga tamién
* Sufixo -ido (atono).
* Sufixo -au.